# lezenn
## Brezhoneg
### Etimologiezh

    (Anv-kadarn 1) (1499) Laesen er C'hatolikon. Deveret eus un amprestadenn digant ar galleg kozh leis, memes ster.
    (Anv-kadarn 2) Deveret eus « lez », amprestet digant ar galleg kozh lez « ribl » a gaver bremañ e-giz adverb en anvioù-lec'h « tost », eus ar ger latin latus.

### Anv-kadarn 1

lezenn /ˈleː.zɛn/ benel (liester lezennoù)
* Reolenn, pe hollad reolennoù, a ranker sentiñ outi, embannet gant uhelañ pennadurezh ur Stad hag a aotre pe a zifenn traoù.
** Par eo an holl dirak al lezenn ha gwir o deus da vezañ diwallet ganti. — (Diskleriadur hollvedel gwirioù mab-den (1948), mellad 7.)
** Hervez lezennoù ar vro, ar roue kozh, pa ne veze ket a baotred, a veze ret dezhañ ober tri goulenn ouzh e zanvez mab-kaer [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 10.)
** ... : hogen, al lezennoù-se a yoa a-enep lezenn Doue, a-enep lezenn an Iliz, ha zoken a-enep lealded lezennoù ar bed. — (Lan Inizan, Emgann Kergidu 1, Brest, 1877, eil emb. Al Liamm 1977, p. 11.)

#### Deveradoù

* adlezenn
* dekred-lezenn
* dilezenn
* dislezenn
* lezennadur
* lezennadurel
* lezennadurezh
* lezennaoueg
* lezennata
* lezenn-brogramm
* lezennegezh
* lezennel
* lezennelaat
* lezennelezh
* lezenner
* lezennerezh
* lezenniñ
* lezenn-stern
* lezennus
* mezeg-lezenn
* pennlezenn
* torradur-lezenn

#### Krennlavarioù

* Kig ha kroc'hen A vez skrapet gant paotred al lezenn. — (Jarl Priel, Amañ hag Ahont, Al Liamm, 1957, p. 252.)

#### Troidigezhioù

* afrikaans : wet
* alamaneg : Gesetz nepreizh
* albaneg : ligj
* arabeg : قانون (qānūn) gourel
* daneg : lov
* esperanteg : leĝo
* euskareg : lege
* faeroeg : lóg
* finneg : laki
* frizeg : wet
* galleg : loi benel
* gresianeg : νόμος (nόmos) gourel
* ido : lego
* islandeg : lög
* italianeg : legge benel
* iwerzhoneg : acht gourel , reacht gourel
* katalaneg : llei benel
* kembraeg : deddf benel
* latin : lex
* luksembourgeg : Gesetz nepreizh
* malayseg : hukum
* nederlandeg : wet benel
* papiamento : lei
* perseg : قانون (ghânoon)
* poloneg : prawo gourel
* portugaleg : lei benel
* romañcheg : lescha benel
* roumaneg : lege
* sámi an Norzh : láhka
* saozneg : act , statute
* sinaeg : 律 (lǜ)
* skoseg : lagh
* sranan : plakati
* spagnoleg : ley benel
* svedeg : lag
* tagalog : batás
* tchekeg : zákon
* vietnameg : pháp luật

### Anv-kadarn 2

lezenn /ˈleːzɛn/ benel (liester lezennoù)
* Rann eus un dachenn douar, ur vro, hag all zo war an harzoù anezhañ
** War lezenn an hent delioù an drein hag ar raden a oa goloet gant un troc'had poultr gwenn. — (Ronan Huon, AR GWENNILI-MOR, Al Liamm niv. 77, Du-Kerzu 1959, p. 408.)
** hag ar velionenn en em andore e geot al lezennou J. Riou

#### Troidigezhioù

* galleg : lisière

### Daveoù

Roll an daveoù :
* : Ar c'hCatholicon troet gant loy e galleg ha lex e latin.
* : Lexique Étymologique des termes les plus usuels du Breton Moderne, p. 185